Chjen Xening sayohatlari. Chjen Xening sayohatlari – 1405—1433-yillarda, Ming imperatorlari Chju Di va Chju Chjanji hukmronligi davrida ulkan Xitoy flotining Janubi-Sharqiy Osiyo va Hind okeani hududlariga yetti marta sayohat qilgan. Sayohat rahbarlari imperator amaldorlari boʻlgan: Chjen Xe va Vang Jinxong. Flot Osiyo boʻylab eng muhim savdo yoʻllaridan oʻtgan, dastlabki uchta safarida Janubiy Hindistonga, keyingi toʻrt safarda esa Fors koʻrfazi qirgʻoqlariga yetib borgan. Flotning alohida eskadronlari Arabiston dengizi va Afrika qirgʻoqlaridagi koʻplab portlarga ham tashrif buyurishgan. Taxminlarga koʻra, sayohatdan koʻzlangan asosiy maqsad Min imperiyasining obroʻ-eʼtiborini oshirish va xorijdagi davlatlarni Xitoy bilan anʼanaviy vassal munosabatlar tizimiga kiritish boʻlgan.